Marteuil (Greta Pietersen) is op die verhoog wanneer die stuk begin. Die verskanste Valmont (Ludwig Binge) maak mettertyd sy verskyning, aanvanklik as ’n skadufiguur agter ’n glaspaneel vanwaar hy die wriemelende Marteuil van agter sy donkerbril dophou.
Basson druk tipies sy eie stempel af met ’n ingetoë, eenvoudige en amper strak inkleding sodat die impak van dit wat die twee karakters aanvang, die middelpunt van die aandag bly.
Die akteurs kwyt hulle goed van hul taak in hul onderskeie rolle, veral met die gewigtige dialoog. Met nog ’n paar jaar se lewensondervinding agter die blad sal hulle beslis skitter.
Mooimaak is lankal nie meer net vir vroue nie. Ons het by vier Paul Rothann gaan uitvind wat sy geheime is om goed te lyk.